Žvirgždaičių kapinės

Žvirgždaičių kapinės – kapinės Šakių rajono savivaldybėje, Žvirgždaičiuose. Įsikūrusios miestelio vakarinėje dalyje, netoli centro, į pietus nuo naujosios, mūrinės Žvirgždaičių Švč. Jėzaus Širdies bažnyčios.
miniatiūra|160px|left|Sovietų karių kapai

Kapinių teritorija stačiakampio plano, plyti lygiame kraštovaizdyje palei Taikos gatvę. Kapines visu perimetru riboja tanki gyvatvorė, medžių grupės. Pietiniame pakraštyje įrengti pagrindiniai metaliniai įėjimo varteliai. Nuo jų iki bažnyčios driekiasi pagrindinis takas. Šiauriniame kapinių pakraštyje stūkso senoji, medinė bažnyčia. Ji čia vietą užėmė 1956 m., kai buvo pastatyta vietoje per karą sudegusios bažnyčios. Žvirgždaičių parapija įkurta 1917 m.Žvirgždaičiai  xxiamzius.lt Kapinės plyti 0,65 ha dydžio sklype.Šakių rajono savivaldybės teritorijoje esančių kapinių sąrašas. Žvirgždaičių mstl. civilinės kapinės  sakiai.lt

 Palaidojimai 

Kapinių kampe priešais senąją bažnyčią, 128 kv. m teritorijoje, yra palaidota Sovietų Sąjungos karių, žuvusių Antrajame pasauliniame kare. Palaikų palaidojimo vieta su atminimo paminklu, ant kurio įrašyta, kad čia atgulę apie 250 karių, žuvusių 1941 m. birželio 22 d. 2006 m. objektas tvarkytas Rusijos Federacijos lėšomis.
 Antanina Liorentaitė (1906–2003) – pirmoji moteris lakūnė ir parašiutininkė Lietuvoje.

 Šaltiniai 

 Nuorodos 

 Žvirgždaičių kapinės wikimapia.org

Kategorija:Žvirgždaičiai
Kategorija:Šakių rajono kapinės